**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2023-02-15 Nr. TAR-13

 Posėdžio data – 2023 m. vasario 14 d.

 Pradžia – 13.00 val. (nuotoliniu būdu).

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Arvydas Cesiulis, Artūras Razbadauskas, Alina Velykienė. Nedalyvauja Antanas Kontautas, Vaida Raugelė, Jurij Šeršniov.

 Posėdyje dalyvauja: Turto valdymo skyriaus vedėjas E. Simokaitis, Tarpinstitucinio koordinavimo grupės vadovė E. Kučinskienė, Socialinio būsto skyriaus vedėja L. Murauskienė, Sveikatos apsaugos skyriaus vedėja R. Perminienė, Socialinės paramos skyriaus vedėja A. Liesytė.

 DARBOTVARKĖ (už-4):

 1. Dėl turto perdavimo pagal turto patikėjimo sutartį viešajai įstaigai jūrininkų sveikatos priežiūros centrui. Pranešėjas E. Simokaitis.

 2. Dėl Klaipėdos miesto savivaldybės tarybos 2014 m. sausio 30 d. sprendimo Nr. T2-3 „Dėl Šeimos tarybos nuostatų patvirtinimo“ pakeitimo. Pranešėja E. Kučinskienė.

 3. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė.

 4. Dėl savivaldybės būsto nuomos sąlygų pakeitimo. Pranešėja L. Murauskienė.

 5. Atstovo delegavimas į Asmens sveikatos priežiūros paslaugų projektų vertinimo komisiją. Pranešėja R. Perminienė.

 6. Dėl Klaipėdos miesto savivaldybės tarybos 2013 m. birželio 27 d. sprendimo Nr. T2-158 „Dėl Neįgaliųjų reikalų tarybos nuostatų patvirtinimo“ pakeitimo. Pranešėja A. Liesytė.

 7. Dėl visuomenės sveikatos priežiūros specialisto dalies etato įsteigimo ir išlaikymo 2023 m. savivaldybės biudžeto lėšomis VŠĮ tarptautinės Ukrainos mokyklos Klaipėdos padalinyje. Pranešėja R. Perminienė.

 1. SVARSTYTA. Turto perdavimas pagal turto patikėjimo sutartį viešajai įstaigai jūrininkų sveikatos priežiūros centrui.

 Pranešėjas – E. Simokaitis. Primena, kad 2023-01-23 Klaipėdos miesto savivaldybės administracija gavo prašymą iš VšĮ Jūrininkų sveikatos priežiūros centro (toliau - Centras) papildomai perduoti 690,52 kv. m. patalpas esančias Taikos pr. 46-3, Klaipėda. Šiuo metu Centrui pagal patikėjimo sutartį suteikta 1296,75 kv. m. patalpų. Rašte nurodoma, kad papildomas patalpų poreikis atsirado Centrui nusprendus plėsti šeimos gydytojų komandų ir jų narių skaičių siekiant savalaikiai ir kokybiškai aptarnauti pacientus. Minėtas papildomas 690,52 kv. m. patalpas Klaipėdos miesto savivaldybė perėmė savo nuosavybėn pagal LR Vyriausybės 2021-09-01 nutarimą Nr. 708. Bendras negyvenamųjų patalpų plotas sudaro 1987,27 kv. m. ir visas būtų suteikiamas vienam valdytojui – patikėtiniui, nustatant 2040 m. lapkričio 1 d. sutarties terminą. Turto patikėjimo sutarties, pagal kurią savivaldybės ilgalaikis materialusis turtas perduodamas savivaldybės asmens sveikatos įstaigoms, pavyzdinė forma patvirtinta LR Vyriausybės 2001-01-05 nutarimu Nr. 16. Vadovaujantis Lietuvos Respublikos sveikatos priežiūros įstaigų įstatymo 36 straipsniu, savivaldybė jai nuosavybės teise priklausantį ilgalaikį materialųjį asmens sveikatos priežiūros viešosioms įstaigoms, kurių  savininkas (dalininkas) yra savivaldybė, perduoda patikėjimo teise pagal patikėjimo sutartį. Įstaigoms perduodamas toks ilgalaikis materialusis turtas, kuris būtinas šių gydymo įstaigų funkcijoms  vykdyti (asmens sveikatos priežiūros paslaugoms teikti). Turto perdavimas pagal patikėjimo sutartį savivaldybės asmens sveikatos priežiūros įstaigai sudarys prielaidas atitinkamai į Privalomojo sveikatos priežiūros fondo (PSDF) lėšomis kompensuojamų paslaugų įkainius įskaičiuoti perduoto turto nusidėvėjimo sąnaudas, kurios galės būti naudojamos valdomo ilgalaikio turto atnaujinimui.

 NUTARTA. Pritarti sprendimo projektui.

 BALSUOTA: už – 4, prieš – 0, susilaiko – 0.

 2. SVARSTYTA. Klaipėdos miesto savivaldybės tarybos 2014 m. sausio 30 d. sprendimo Nr. T2-3 „Dėl Šeimos tarybos nuostatų patvirtinimo“ pakeitimas.

 Pranešėja – E. Kučinskienė. Teigia, kad sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi. Šiuo sprendimo projektu supaprastinama Šeimos tarybos pirmininko tvirtinimo procedūra bei numatytas pirmininko metinės veiklos ataskaitos pateikimas ir viešinimas, nurodomos Šeimos tarybos pirmininko ir sekretoriaus funkcijos, tikslinamas įstaigos pavadinimas ir įtraukiama savivaldybės institucija, dirbanti su šeimomis, į Šeimos tarybos sudėtį. Šeimos tarybos nuostatų keitimo projektas suderintas su Šeimos taryba 2022 m. sausio 11 d. vykusiame posėdyje.

 NUTARTA. Pritarti sprendimo projektui.už-3

 BALSUOTA: už – 3 (K. Bagdonas, A. Cesiulis, A, Razbadauskas), prieš – 0, susilaiko – 0.

1. Velykienė balsavime nedalyvauja.

 3. SVARSTYTA. Savivaldybės būsto nuomos sąlygų pakeitimas.

 Pranešėja – L. Murauskienė. Savivaldybės tarybai priėmus sprendimą, būtų patenkintas mažas pajamas gaunančios nuomininkės prašymas, užtikrinant jos teises į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl nuomos mokesčio lengvatų taikymo ir perkėlimo į mažesnio naudingojo ploto socialinį būstą.

 Nesant kvorumui - likusių klausimų svarstymas perkeliamas į kito komiteto posėdžio darbotvarkę.

 Posėdis baigėsi 13.15 val.

Posėdžio pirmininkas Kazys Bagdonas

Posėdžio sekretorė Lietutė Demidova